ОБЯСНИТЕЛНА ЗАПИСКА

КЪМ

ОТЧЕТ ЗА ИЗВЪРШЕНИТЕ РАЗХОДИ ВЪВ ВРЪЗКА С МЕРКИТЕ ЗА ПРЕДОТВРАТЯВАНЕ РАЗПРОСТРАНЕНИЕТО НА COVID-19 И ЛЕЧЕНИЕТО МУ, МЕРКИ ЗА ПОДКРЕПА НА БИЗНЕСА И СОЦИАЛНИ МЕРКИ

Извършените разходи от Министерството на транспорта, информационните технологии и съобщенията, както и от подчинените администрации, второстепенни разпоредители с бюджет, възлизат общо на **411 878 лева**, както следва:

Централно управление – закупени са лични предпазни средства (маски, ръкавици и дезинфектанти), безконтактни термометри, метални диспенсъри за дезинфектант, както и различни видове пръскачки и пулверизатори за допълнително почистване на работните помещения. Разходите са ведомствени и възлизат на **13 701 лева**.

ИА „Автомобилна администрация“ – извършени са ведомствени разходи за предотвратяване разпространението на Covid-19, като са закупени дезинфектанти за повърхности и ръце, защитни маски, ръкавици и облекло, както и безконтактни термометри. Направени са разходи и за допълнително почистване на работните помещения. Разходите възлизат на **67 734 лева**.

ГД „Гражданска въздухоплавателна администрация“ – закупени са лични предпазни средства (маски, ръкавици и дезинфектанти). Направени са разходи и за допълнително почистване на работните помещения. Изработен е банер „Covid-19“ за интернет страницата на ГД „ГВА“. Разходите са ведомствени и възлизат на **9 382 лева**.

ИА „Морска администрация“ – от предвидените в бюджета на агенцията за 2020 г. средства за издръжка са направени разходи във връзка с предприети мерки за защита на служители, които изпълняват служебните си задължения на гише, мерки за нормализиране на риска, както и схеми за почистване с различни препарати. Закупени са дезинфектанти и измиващи препарати, лични предпазни средства (маски, очила и ръкавици) и специален контейнер за съхранение на използваните предпазни средства. Сумата на разходите е **5 894 лева**.

ИА „Проучване и поддържане на р. Дунав“ – за намаляване на риска от заразяване на служителите в агенцията са закупени маски за многократна употреба, шлемове, ръкавици и термометри. Осигурени са миещи и дезинфекциращи средства – спрейове, гелове, мокри кърпи и разтвори на алкохолна основа. Разходите са ведомствени и възлизат на **2 307 лева**.

Авиоотряд 28 – със средствата от наличния бюджет за 2020 г. са извършени разходи във връзка с мерките за предотвратяване на разпространението на Covid-19, като са закупени дезинфектанти, ръкавици и маски на обща стойност **3 344 лева**.

Национална многопрофилна транспортна болница „Цар Борис III” – извършените разходи са в рамките на одобрения бюджет на болницата за 2020 г. и са за различни видове предпазни маски, дезинфектанти, престилки, лицеви щитове и очила, защитно облекло, шлемове и калцуни. Закупени са кислородни маски с удължител, респиратори с клапан и тестове за определяне на Covid-19. Разходите са на стойност **107 482 лева**.

Многопрофилна транспортна болница – гр. Пловдив – лечебното заведение е определено за лечение на леки и среднотежки пациенти, съмнителни или заразени с Covid-19. От месец март в болницата функционира денонощен кабинет само за пациенти, съмнителни за Covid-19. От началото на месец март са закупени лични предпазни средства, консумативи, реактиви, лекарствени продукти и друго необходимо за дейността оборудване. Средствата, изразходени за подготовката, прегледи и лечение на пациентите, съмнителни или заразени с Covid-19, са в размер на **152 140 лева**, в т.ч. са и два апарата за неинвазивна вентилация на стойност **7 400 лева**. По проект „Подкрепа на работещите в системата на здравеопазването в условията на заплаха за общественото здраве от Covid-19“, направление СЕС, са получени средства за възнаграждения и осигуровки на персонала. Изразходените средства са в размер на **46 296 лева**.

ИА „Железопътна администрация“ – във връзка с мерките и действията за предотвратяване на разпространението на Covid-19 агенцията е извършила разходи за покупка на предпазни и дезинфекционни материали (термометри, маски, ръкавици и дезинфектанти). Службата по трудова медицина, обслужваща агенцията, е направила оценка на риска от разпространение на Covid-19 в работните помещения и е разписала мерки за минимизирането му. Разходите възлизат на **3 598 лева**.

***Изготвил:***

**…………………….Васил Р. Невенов**

*Главен експерт, дирекция „Финанси” 31.07.2020 г.*